पाएं अपने शहर की ताज़ा ख़बरें और फ्री ई-पेपरडाउनलोड करें
अम्बाला-हिसार बाईपास पर रेलवे क्रॉसिंग पुल के नीचे से शव बरामद हुआ है। सदर पुलिस के मुताबिक शव की जीभ बाहर निकली हुई थी और गले में पड़े केसरी रंग के कपड़े से गला दबाकर हत्या की गई थी। तलाशी के दौरान मृतक के कपड़ों से एक 100 का नोट बरामद हुआ लेकिन शव की पहचान नहीं हो पाई।
शव को पहचान के लिए सिविल अस्पताल की मोर्चरी में रखा गया है। इस संबंध में पुलिस ने सैर करने के दौरान शव को देखने वाले हीरा नगर के इंद्रपाल सिंह के बयान पर हत्या का केस दर्ज किया है।
इंद्रपाल सिंह ने अपने बयान में बताया कि वह अपने दोस्त रविदास बस्ती निवासी महेश सरोहा के साथ सुबह साढ़े छह बजे सैर कर रहा था। जब वे दोनों पैदल ही छोटी घेल से होते हुए बाईपास की तरफ आए तो वहां रेलवे क्रॉसिंग पुल के नीचे एक व्यक्ति को औंधे मुंह पड़ा पाया। उन्होंने पास जाकर देखा तो वह बेसुध था। इसके बारे में उन्होंने पुलिस को सूचना दी। पुलिस ने उसे सिविल अस्पताल पहुंचाया, जहां डॉक्टरों ने व्यक्ति को मृत घोषित कर दिया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn